CELEX: 22010D0063
Language: el
Date: 2010-06-11 00:00:00
Title: Απόφαση της Μεικτής Επιτροπής του ΕΟΧ αριθ. 63/2010, της 11ης Ιουνίου 2010 , για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

16.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/10
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 63/2010
   της 11ης Ιουνίου 2010
   για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 44/2010 της Μεικτής Επιτροπής του ΕΟΧ της 30ής Απριλίου 2010 (1).
            
         
               (2)
            
            
               Η οδηγία 2009/63/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, περί ορισμένων στοιχείων και χαρακτηριστικών των γεωργικών ή δασικών ελκυστήρων με τροχούς (κωδικοποιημένη έκδοση) (2), πρέπει να ενσωματωθεί στη συμφωνία.
            
         
               (3)
            
            
               Η οδηγία 2009/66/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το σύστημα διευθύνσεως των γεωργικών ή δασικών ελκυστήρων με τροχούς (κωδικοποιημένη έκδοση) (3), πρέπει να ενσωματωθεί στη συμφωνία.
            
         
               (4)
            
            
               Η οδηγία 2009/76/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς (κωδικοποιημένη έκδοση) (4), πρέπει να ενσωματωθεί στη συμφωνία.
            
         
               (5)
            
            
               Η οδηγία 2009/63/ΕΚ καταργεί την οδηγία 74/151/ΕΟΚ του Συμβουλίου (5), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (6)
            
            
               Η οδηγία 2009/66/ΕΚ καταργεί την οδηγία 75/321/ΕΟΚ του Συμβουλίου (6), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (7)
            
            
               Η οδηγία 98/38/ΕΚ (7) της Επιτροπής τροποποιεί την οδηγία 75/321/ΕΟΚ έχει όμως ενσωματωθεί στη συμφωνία ως χωριστό σημείο. Δεδομένου ότι η οδηγία 75/321/ΕΟΚ πρέπει να καταργηθεί, η οδηγία 98/38/ΕΚ πρέπει επομένως επίσης να διαγραφεί από τη συμφωνία.
            
         
               (8)
            
            
               Η οδηγία 2009/76/ΕΚ καταργεί την οδηγία 77/311/ΕΟΚ του Συμβουλίου (8), η οποία έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
            
         
               (9)
            
            
               Η οδηγία 98/39/ΕΚ (9) της Επιτροπής τροποποιεί την οδηγία 77/311/ΕΟΚ, έχει όμως ενσωματωθεί στη συμφωνία ως χωριστό σημείο. Δεδομένου ότι η οδηγία 77/311/ΕΟΚ πρέπει να καταργηθεί, η οδηγία 98/39/ΕΚ πρέπει επομένως επίσης να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το κεφάλαιο II του παραρτήματος II της συμφωνίας τροποποιείται ως εξής:
   
               1)
            
            
               Τα κείμενα των σημείων 2 (οδηγία 74/151/ΕΟΚ του Συμβουλίου), 6 (οδηγία 75/321/ΕΟΚ του Συμβουλίου), 10 (οδηγία 77/311/ΕΟΚ του Συμβουλίου), 24 (οδηγία 98/38/ΕΚ της Επιτροπής) και 25 (οδηγία 98/39/ΕΚ της Επιτροπής) διαγράφονται.
            
         
               2)
            
            
               Μετά το σημείο 31 (οδηγία 2009/64/ΕΚ του Ευρωπαϊκού Κοινοβουλίου και του Συμβουλίου) παρεμβάλλονται τα ακόλουθα σημεία:
               
                           «32.
                        
                        
                           
                              32009 L 0063: Οδηγία 2009/63/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, περί ορισμένων στοιχείων και χαρακτηριστικών των γεωργικών ή δασικών ελκυστήρων με τροχούς (κωδικοποιημένη έκδοση) (ΕΕ L 214 της 19.8.2009, σ. 23).
                        
                     
                           33.
                        
                        
                           
                              32009 L 0066: Οδηγία 2009/66/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το σύστημα διευθύνσεως των γεωργικών ή δασικών ελκυστήρων με τροχούς (κωδικοποιημένη έκδοση) (ΕΕ L 201 της 1.8.2009, σ. 11).
                        
                     
                           34.
                        
                        
                           
                              32009 L 0076: Οδηγία 2009/76/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με το ηχητικό επίπεδο που αντιλαμβάνονται οι οδηγοί των γεωργικών ή δασικών ελκυστήρων με τροχούς (κωδικοποιημένη έκδοση) (ΕΕ L 201 της 1.8.2009, σ. 18).».
                        
                     
         Άρθρο 2
   Τα κείμενα των οδηγιών 2009/63/ΕΚ, 2009/66/ΕΚ και 2009/76/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 12 Ιουνίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ (10) όλες οι κοινοποιήσεις που προβλέπει το άρθρο 103 παράγραφος 1 της συμφωνίας.
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 11 Ιουνίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 181 της 15.7.2010, σ. 12.
   
      (2)  ΕΕ L 214 της 19.8.2009, σ. 23.
   
      (3)  ΕΕ L 201 της 1.8.2009, σ. 11.
   
      (4)  ΕΕ L 201 της 1.8.2009, σ. 18.
   
      (5)  ΕΕ L 84 της 28.3.1974, σ. 25.
   
      (6)  ΕΕ L 147 της 9.6.1975, σ. 24.
   
      (7)  ΕΕ L 170 της 16.6.1998, σ. 13.
   
      (8)  ΕΕ L 105 της 28.4.1977, σ. 1.
   
      (9)  ΕΕ L 170 της 16.6.1998, σ. 15.
   
      (10)  Δεν έχουν αναφερθεί συνταγματικές απαιτήσεις.